2022.11.4.
HU
Az Európai Unió Hivatalos Lapja
C 421/23
Kumulatív finanszírozás esetén a nemzeti finanszírozó szervnek vagy a kedvezményezetteknek továbbra is részben hozzá kell-e járulniuk a finanszírozáshoz?
Ez a két finanszírozási forrás tekintetében projektszinten meghatározott finanszírozási arányoktól függ.
Az ERFA esetében az állami támogatásra vonatkozó szabályok alkalmazandók, amelyek műveleti szinten meghatározzák a maximálisan megengedhető finanszírozási arányt.
A maximálisan megengedhető finanszírozási arány betartásának ellenőrzése érdekében minden projektszintű közfinanszírozást figyelembe kell venni, beleértve a például az ERFA-tól és a Horizont Európától bármilyen formában kapott támogatást is.
4.
Európai partnerségek
Az ERFA felhasználása a társfinanszírozott és intézményesített európai partnerségekhez való nemzeti hozzájárulásként Az „európai partnerség” olyan kezdeményezés, amelyben az EU és a magán- és/vagy közszférabeli partnerek (például az ipar, az állami szervek vagy alapítványok) kötelezettséget vállalnak arra, hogy közösen támogatják egy kutatási és innovációs program műveleteinek kidolgozását és végrehajtását.
A stratégiai kutatási és innovációs terv – amelyet valamennyi partner elfogad és elkötelezett a megvalósítására – minden európai partnerség alapját képezi.
Ez a hosszú távú jövőkép az éves munkaprogramok révén konkrét tevékenységekben ölt testet.
Az európai partnerségeknek meg kell határozniuk a konkrét célkitűzéseiket és az elérendő eredményeiket, valamint a kapcsolódó fő teljesítménymutatókat.
A közös rendelkezésekről szóló rendelet 73. cikkének (4) bekezdésével összhangban az irányító hatóságok dönthetnek úgy, hogy az ERFA-ból közvetlenül támogatást nyújtanak a Horizont Európa által társfinanszírozott programok (például társfinanszírozott vagy intézményesített európai partnerség) keretében kiválasztott műveletekhez.
A Horizont Európáról szóló rendelet 15. cikkének (3) bekezdése kimondja, hogy az ERFA-programokból származó pénzügyi hozzájárulások (15) a részt vevő tagállam által a társfinanszírozott vagy intézményesített európai partnerséghez nyújtott hozzájárulásnak tekinthetők, feltéve, hogy ez megfelel a CPR szabályainak.
A Horizont Európa által társfinan­ szírozott programokat végrehajtó szervezeteket a vonatkozó ERFA-program közreműködő szervezeteiként kell azonosítani (a közös rendelkezésekről szóló rendelet 71. cikkének (5) bekezdése).
Ez megkönnyíti a Horizont Európa, a vonatkozó ERFA-program és a nemzeti támogatás összehangolását, illetve szinkronizálását.
Az ERFA-programok fedezhetik az ilyen európai partnerségekben való részvételhez nyújtott nemzeti hozzájárulást (vagy annak egy részét).
A partnerséghez való hozzájárulásra vonatkozó döntésnek a kohéziós politika szabályainak megfelelő kiválasztási folyamaton kell alapulnia.
Továbbá a kiválósági pecséthez hasonlóan az irányító hatóságok közvetlenül is nyújthatnak ilyen hozzájárulást (versenypályázati felhívás és külön kiválasztási eljárás nélkül) olyan műveletekhez, amelyeket a közös rendelkezésekről szóló rendelet 73. cikkének (4) bekezdésével összhangban a Horizont Európa által társfinanszírozott programok keretében választottak ki.
Ugyanakkor – szintén a kiválósági pecséthez hasonlóan – az irányító hatóságoknak továbbra is egyszerűsített értékelést kell végezniük, ellenőrizve, hogy ezek a projektek megfelelnek-e a közös rendelkezésekről szóló rendelet 73. cikke (2) bekezdése a), b) és g) pontjának.
Az ilyen műveleteknek i. összhangban kell lenniük a programmal, beleértve a program alapjául szolgáló vonatkozó stratégiákat is, és ténylegesen hozzá kell járulniuk a program egyedi célkitűzéseinek eléréséhez, ii. valamely feljogosító feltétel hatálya alá kell tartozniuk, és összhangban kell lenniük az e feljogosító feltétel teljesítése érdekében kidolgozott megfelelő stratégiákkal és tervezési dokumentumokkal, valamint iii.
az adott alap hatálya alá kell tartozniuk és valamely beavatkozástípushoz rendeltnek kell lenniük.
Az irányító hatóságok hasonlóképpen alkalmazhatják ezekre a műveletekre a Horizont Európa keretében meghatározott elszámolható költségek kategóriáit, maximális összegeit és számítási módszereit.
sAz állami támogatási szabályoknak való megfelelés az általános csoportmentességi rendelet 25c. cikkében foglalt összeegyeztethetőségi feltételek tiszteletben tartásával biztosítható, amely lehetővé teszi a Horizont Európa szerinti elszámolható költségek és finanszírozási arányok alkalmazását a Horizont Európa által társfinanszírozott program keretében kiválasztott, az e cikkben meghatározott feltételeknek megfelelő kutatás-fejlesztési projektekre.
Az ERFA-programok által az európai partnerségekhez nyújtott hozzájárulásoknak meg kell felelniük a közös rendelkezésekről szóló rendelet 63. cikkének (9) bekezdésében meghatározott, a kettős kiadásnyilatkozat tilalmára vonatkozó szabályoknak.
Ugyanazok a költségek nem jelenthetők be kétszer a Bizottsághoz.
A Horizont Európáról szóló rendelet 15. cikke (3) bekezdésének végrehajtása szempontjából az európai partnerségek két típusa releváns.
(15) Ez az útmutató a Horizont Európa és az ERFA-programok közötti szinergiákra összpontosít, de hasonló logika vonatkozik a 15. cikk (3) bekezdésében felsorolt többi programra is.